### Resume

Forvaltningen foreslår en generel proces for placering og genplacering af skulpturer.

### Sagsfremstilling

I forbindelse med at Vejle Kommune ind i mellem skal placere og genplacere skulpturer, ønsker forvaltningen at der udformes en generel fremgangsmåde herfor.

Eksempler på skulpturer, der er blevet genplaceret fornyligt, er bl.a. de to figurgrupper på [adresse] i Vejle og Vandstenen foran [adresse] i Jelling.

I den kommende tid er der til eksempel to skulpturer, der skal genplaceres. Det drejer sig om " liggende person på to bølger" fra den tidligere Jesper Kjeldsen samt cykelskulptur på havnepladsen.

Forvaltningen foreslår følgende proces til at placere eller genplacere skulpturer:

1. Der indhentes en kunstfaglig vurdering af, hvor skulpturen vil kunne placeres eller genplaceres i Vejle kommune.

2. Der afklares tekniske forhold ift. placeringsmulighederne.

3. Der udarbejdes visuel illustration af de forskellige placeringsmuligheder.

4. På baggrund af ovenstående laves en indstilling til Teknisk Udvalg med en indstilling om placering.

Økonomiske udgifter til placering/genplacering, evt. anlægsarbejder og kunstfaglig sparring vil fremgå af de enkelte sager, der fremlægges for Teknisk Udvalg.

### Sagens videre forløb

Sagen skal alene behandles i Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udvalget godkender processen. |

### Beslutning

Udsat.

Richardt Christoffersen var fraværende.